প্রিটোরিয়া
প্রিটোরিয়া (ইংরেজি: Pretoria; /prɪˈtɔːriə, pri-/ prih-TOR-ee-ə, pree-; আফ্রিকান্স: [prəˈtʊəria] ) হলো দক্ষিণ আফ্রিকার গুটেং প্রদেশের উত্তরাঞ্চলের একটি শহর। এটি এপিজ নদী অতিক্রম করে এবং ম্যাগালিজবার্গ পর্বতমালার পাদদেশে পূর্বদিকে বিস্তৃত হয়েছে। দক্ষিণ আফ্রিকার তিনটি রাজধানীর মধ্যে একটি হলো প্রিটোরিয়া। এখানে সরকারের প্রশাসনিক শাখাগুলো এবং দক্ষিণ আফ্রিকার বিদেশী দূতাবাসগুলো অবস্থিত। অন্যদিকে কেপ টাউন হলো আইন বিভাগীয় রাজধানী এবং ব্লুমফন্টেন হলো বিচার বিভাগীয় রাজধানী। প্রিটোরিয়াতে তিনটি বিশ্ববিদ্যালয় এবং পূর্ব শহরতলিতে একটি বিজ্ঞান ও শিল্প গবেষণা পরিষদ (সিএসআইআর) রয়েছে। ফলে একাডেমিক শহর হিসেবে এর বেশ খ্যাতি রয়েছে। এই শহরটি দক্ষিণ আফ্রিকান ব্যুরো অব স্ট্যান্ডার্ড কেও হোস্ট করে, যার ফলে শহরটি গবেষণার কেন্দ্রস্থলে পরিণত হয়েছে।